Nedersaksisch Instituut

Dat Nedersaksisch Instituut is en Institut an de Rieksuniversität Grunneng, dat sik mit de plattdüütsche Spraak in de Nedderlannen un ok in Düütschland befaten deit. Grünnt worrn is dat an’n 10. November 1953 op Besluss vun de Twete Kamer vun dat nedderlandsche Parlament.

Vun 1991 bet 2004 hett dat Institut an dat Stellingwarfs Woordeboek arbeidt un in de Tiet vun 1990 bet 1997 ok an dat Woordenboek van de Drentse Dialecten.

Dat vördem temlich egenstännige Institut is 1984 Deel worrn vun de Fackgrupp Regionale un Agronoomsch-Histoorsche Studien. Grött un Bedüden sünd in de nakamen Tiet mehr un mehr krimpt un dat Institut is nu Deel vun dat Afdeel för Nedderlandsch, Freesch un Neddersassisch an de Universität Grunneng.

 Perfessers 

 1953-1972: Klaas Hanzen Heeroma
 1972-1984: Hendrik Entjes
 siet 1984: Hermann Niebaum

Kategorie:Spraakinstitut
Kategorie:Plattdüütsch